李穩

李穩，字邦泰，號松風，直隶徐州碭山縣人，明朝政治人物。

生平 
治《詩經》，行五，由國子生中式甲子科（1504年）應天府鄉試第七十四名舉人，年三十歲中式正德三年（1508年）戊辰科會試第二百七十三名，第三甲第四十一名進士。初授浙江仁和县知县，七年五月选授山西道御史，九年巡按山西，十年冬十月因打死太原人刘澄及庠生连瑀等人，被告到京城，锦衣卫捉拿至京讯问，吕柟等人疏救，被革职为民《明武宗毅皇帝实录卷之一百三十》 ：正德十年冬十月己卯，黜监察御史李稳为民。稳巡按山西，太厚人刘澄者投镇守门下，与诸猾胥怙势害民，为各州县代纳盐钞，而厚索其价分之。稳收澄等四人栲讯以死，襄垣县庠生连瑀等与捕盗县丞构讼，稳恶瑀等党恶，笞之而死者又四人。澄子珤宁化王府仪宾也，使人击登闻鼓诉冤，瑀家亦赴诉。诏以人命至重，遣刑部郎中徐珙及锦衣卫官往按之。珙等还奏其状，法司请俟稳回京日逮问，诏锦衣卫官校执至京鞠治，黜为民。。嘉靖初，诏起浙江按察司佥事，不久乞终养归，未几吏部以贤能起用，竟不起，终于家，乡人钦佩其行为，立木坊旌表《碭山縣志·卷之十·人物志》：李稳，字邦泰，号松风。少贫，攻苦力学，昼夜不倦。宏治甲子举于乡，正德庚午成进士，任仁和县令，锄强扶弱，吏民怀畏。擢山西监察御史，卓有风裁，弹劾不避权要。时有守皇庄者国戚也，为虐于乡，民其苦之。里中有一井，民赖以食，井在守庄者居，守庄者禁男子不得汲，汲须妇人，一时少艾者多被污。公廉得其状，欲擒之。适有告守庄者佔民田，且无辜杖杀人事，邦泰乃密遣人以计致之，及至骄甚，公厉声曰：吾监察使将为朝延尽此职，肯枉法乎？即出所告事诘问，其人愕然不能对，公乃立毙之，始上疏请罪，朝廷闻之，怒下公于理，士民号泣不能舍。公慨然曰：害已除，吾死无憾也。吕柟等疏救乃免，归里后家益贫，住一草庵，颜曰松风，歌啸其中，若忘其为御史者。嘉靖初，诏起浙江按察司佥事，声望屹然。寻乞终养归，未几铨部以贤能用，竟不起，终于家，乡人高其行为，立木坊以表之。明末流贼起过公墓，相戒无坏李公坟，坊得无恙。江南通志參家状。

家族 
曾祖李範。祖父李顯道。父存仁，训导。前母楚氏；母黄氏。慈侍下，兄李真、李奉、李清、李秀。

 参考资料 

Category:李姓
Category:砀山人
Category:弘治十七年甲子科應天鄉試舉人
Category:明朝仁和縣知縣
Category:明朝山西道監察御史
Category:明朝浙江按察司僉事